Fian Garibald woa de Hoazad a schene Aufweatung seina Peason. Sei Weiwal woa jo ned nua a langobardische Kinitochta, sondan a fränkische Kiniwittibin. Und so wor a af oamoi mid zwo machtige Famülien vabandlt. Nu dazua hod se vü langobardischn Eignbsitz in Ufer-Noricum in de Ehe eibrocht. Und in de langobardischn Afzoachnungan is da Garibald ois a Rex (Kini) bezoachnt woan.